Tørring den 11. oktober 2023

Kære fjernvarmekunde på Rosavej i Tørring,

Vi skriver til dig for at informere dig om kommende renoveringsarbejder vedrørende fjernvarmerørene i dit område.

**Hvorfor skifter vi fjernvarmerør?**

Fjernvarmerør har en levetid, hvorefter de kan begynde at vise tegn på slid og ældning. Gamle rør kan blive utætte, hvilket kan medføre varmetab og dermed større energiforbrug. For at sikre en stabil, effektiv og miljøvenlig fjernvarmeforsyning er det vigtigt, at vi regelmæssigt opdaterer og vedligeholder vores infrastruktur.

**Teknikerbesøg før renovering**

For at forberede renoveringen bedst muligt vil en tekniker fra vores team komme på besøg hos dig forud for renoveringsstarten. Dette besøg vil sikre, at overgangen til de nye rør sker så problemfrit som muligt, og at alle tekniske forhold ved din bolig er taget i betragtning.

**Hvad betyder dette for dig?**

Vi begynder renoveringsarbejdet i uge 42, 2023 og forventer at afslutte i uge 5, 2024. I denne periode vil der være gravearbejde og aktivitet i dit område. Vi vil gøre alt, hvad vi kan for at minimere generne for dig og dine naboer, men vi beder om din forståelse for, at sådanne projekter kan medføre nogen støj og ulejlighed.

Mens arbejdet står på, vil fjernvarmeforsyningen fortsætte som normalt, dog kan der være korte perioder med afbrydelse. I så fald vil du modtage yderligere besked.

**Spørgsmål eller bekymringer?**

Har du spørgsmål, bekymringer eller brug for yderligere oplysninger, er du meget velkommen til at kontakte os. Vi vil gerne sikre, at du er godt informeret og føler dig tryg igennem hele processen.

Er der planlagt særlige begivenheder ved din bolig, såsom et sølvbryllup, eller lignende, hvor gravearbejdet kan medføre udfordringer eller gener? Bedes du informere os i god tid, så vi kan planlægge arbejdet med hensyn til din begivenhed.

Kontakt driftstekniker Bjarke Pedersen direkte på tlf. 24 93 63 31 eller mail: bp@tkvv.dk. Hvis Bjarke ikke er til rådighed, kan du kontakte værket.

Tak for din forståelse og tålmodighed i denne periode. Dit bidrag til en mere effektiv og bæredygtig fjernvarmeforsyning er værdsat.

Med venlig hilsen,

Tørring Kraftvarmeværk